รัฐบาลไทย-ข่าวทำเนียบรัฐบาล-กระทรวงมหาดไทย พร้อมดำเนินการตามข้อสั่งการฯ พลเอก ประวิตรฯ ย้ำ หากพื้นที่ไหนยังไม่ได้รับความช่วยเหลือโทรสายด่วน 1784
วันพุธที่ 14 กันยายน 2565
กระทรวงมหาดไทย พร้อมดําเนินการตามข้อสั่งการฯ พลเอก ประวิตรฯ ย้ํา หากพื้นที่ไหนยังไม่ได้รับความช่วยเหลือโทรสายด่วน 1784
กระทรวงมหาดไทย พร้อมดําเนินการตามข้อสั่งการฯ พลเอก ประวิตรฯ ย้ํา หากพื้นที่ไหนยังไม่ได้รับความช่วยเหลือโทรสายด่วน 1784
เมื่อวันที่่ 13 ก.ย. 65 เวลา 21.00 น. นายสุทธิพงษ์ จุลเจริญ ปลัดกระทรวงมหาดไทย เปิดเผยถึง กรณี พลเอก ประวิตร วงษ์สุวรรณ รองนายกรัฐมนตรี รักษาราชการแทน นายกรัฐมนตรี สั่งการให้กระทรวงมหาดไทยร่วมกับหน่วยงานที่เกี่ยวข้อง ให้ความสําคัญขับเคลื่อน 13 มาตรการรับมือฤดูฝนทั่วประเทศ โดยขณะนี้ กระทรวงมหาดไทยได้สั่งการไปยังกรมป้องกันและบรรเทาสาธารณภัยแล้ว พร้อมกําชับให้ผู้ว่าราชการจังหวัดทุกจังหวัดติดตามสถานการณ์อุทกภัยในพื้นที่อย่างใกล้ชิด
นายสุทธิพงษ์ จุลเจริญ ปลัดกระทรวงมหาดไทย กล่าวว่า พลเอก ประวิตร วงษ์สุวรรณ ในฐานะผู้อํานวยการกองอํานวยการน้ําแห่งชาติ (กอนช.) ได้สั่งการให้ สํานักงานทรัพยากรน้ําแห่งชาติ เป็นหน่วยงานขับเคลื่อนการดําเนินงานของศูนย์ฯ ร่วมกับกองบัญชาการป้องกันและบรรเทาสาธารณภัยแห่งชาติ (บก.ป.ภ.ช.) ซึ่งมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นผู้บัญชาการป้องกันและบรรเทาสาธารณภัยแห่งชาติ โดยได้เน้นย้ําให้กระทรวงมหาดไทยเร่งรัดดําเนินการตามแนวทางที่กําหนดไว้ เพื่อรับมือสถานการณ์น้ํา เพื่อป้องกันและเเก้ไขปัญหาอุทกภัยที่กําลังเกิดขึ้นในหลายพื้นที่ โดยให้มีการบูรณาการร่วมกับหน่วยงานที่เกี่ยวข้องอย่างเป็นระบบ และสําหรับในพื้นที่กรุงเทพมหานคร ที่กําลังประสบปัญหาการระบายน้ําเนื่องจากขยะ สิ่งปฏิกูล รวมถึงวัชพืชกีดขวางเส้นทางการระบายน้ํา ประกอบกับปริมาณน้ําในคลองมีปริมาณมาก ทําให้การระบายน้ําลงสู่เเม่น้ําเจ้าพระยาเป็นไปได้ช้าลงนั้น พลเอก ประวิตรฯ ได้มีข้อสั่งการให้กระทรวงมหาดไทย และหน่วยงานที่เกี่ยวข้องทุกหน่วยงาน อาทิ กองทัพ และกรมชลประทาน เร่งระดมสรรพกําลัง เครื่องมือ และยานพาหนะ เพื่อให้ความช่วยเหลือ และบรรเทาความเดือดร้อนของประชาชนที่ประสบปัญหาอุทกภัยโดยเร็ว นอกจากนี้ ในพื้นที่กรุงเทพมหานครได้สั่งการให้องค์การขนส่งมวลชน (ขสมก.) เพิ่มความถี่การเดินรถสาธารณะ ตามเส้นทางน้ําท่วมขังให้มากขึ้น พร้อมกับแจ้งให้ตํารวจ ลงพื้นที่อํานวยความสะดวกการจราจรโดยเฉพาะในชั่วโมงเร่งด่วน เพื่ออํานวยความสะดวกและลดความเดือดร้อนในการสัญจรของประชาชนแล้ว
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กรมป้องกันและบรรเทาสาธารณภัย ได้มีโทรสารในราชการกองอํานวยการป้องกันเเละบรรเทาสาธารณภัยกลาง ถึงผู้ว่าราชการจังหวัดทุกจังหวัด โดยมีสาระสําคัญให้กองอํานวยการป้องกันและบรรเทาสาธารณภัยจังหวัดดําเนินการ ดังนี้ 1. บูรณาการหน่วยงาน จัดกําลังเจ้าหน้าที่ เครื่องจักรกลสาธารณภัย ออกปฏิบัติการ ช่วยเหลือประชาชนในพื้นที่ประสบอุทกภัยโดยทันที โดยเฉพาะการให้ความช่วยเหลือประชาชนด้านการดํารงชีพ การแจกจ่ายอาหารปรุงสุก การแจกจ่ายถุงยังชีพตามวงรอบอย่างต่อเนื่อง สําหรับพื้นที่ที่มีสถานการณ์น้ําท่วมขังเป็นเวลานาน ให้จัดชุดปฏิบัติการของฝ่ายปกครองร่วมกับเจ้าหน้าที่ด้านการแพทย์และสาธารณสุขให้บริการประชาชน รวมทั้งการจัดกําลังดูแลรักษาความปลอดภัย และอํานวยความสะดวกด้านการสัญจร
2. เร่งรัดการระบายน้ําในพื้นที่ประสบภัยอย่างใกล้ชิด โดยเฉพาะในพื้นที่ที่ประสบภัยซ้ํา หรือเกิดน้ําท่วมขังต่อเนื่องเป็นเวลานาน พร้อมทั้งบูรณาการหน่วยงานต่าง ๆ อาทิ หน่วยทหาร ศูนย์ป้องกันและบรรเทาสาธารณภัยเขต หน่วยงานด้านคมนาคม องค์กรปกครองส่วนท้องถิ่น อาสาสมัคร องค์กรสาธารณกุศล สนับสนุนการแก้ไขปัญหา อาทิ การเปิดทางน้ํา การเร่งผลักดันน้ํา การสูบน้ําออกจากพื้นที่น้ําท่วมขัง เป็นต้น
3. การบรรเทาความเดือดร้อนให้กับประชาชน ในพื้นที่ที่สถานการณ์คลี่คลายแล้วให้จัดชุดปฏิบัติการฉีดล้างทําความสะอาดบ้านเรือนประชาชน และพื้นที่สาธารณะ โดยเชิญชวนประชาชนจิตอาสาร่วมดําเนินการ พร้อมทั้งให้เร่งสํารวจผลกระทบความเสียหาย ในด้านต่าง ๆ อาทิ ด้านชีวิต ที่อยู่อาศัย พื้นที่การเกษตร ตลอดจนให้ความช่วยเหลือ เยียวยา ตามกฎหมาย ระเบียบ และหลักเกณฑ์ ที่เกี่ยวข้องโดยเร็ว
4. สําหรับจังหวัดที่ยังไม่มีสถานการณ์อุทกภัย ให้เตรียมความพร้อมตามแนวทาง/มาตรการดังกล่าวข้างต้น เพื่อให้การให้ความช่วยเหลือประชาชนในพื้นที่ประสบภัยเป็นไปอย่างมีประสิทธิภาพและทันท่วงที
ปลัดกระทรวงมหาดไทย กล่าวเน้นย้ําว่า การดําเนินงานในระยะเร่งด่วนจะเร่งกําจัดขยะและวัชพืชที่ขวางทางน้ํา พร้อมนําเครื่องสูบน้ํา เรือผลักดันน้ําและเครื่องมือช่าง เข้าไปช่วยเปิดทางระบายน้ํา ผลักดันน้ําจากคูคลองลงแม่น้ําเจ้าพระยาให้เร็วขึ้น เพื่อให้พื้นที่น้ําท่วมขังกลับสู่ภาวะปกติโดยเร็ว ในส่วนของเจ้าหน้าที่ผู้เผชิญเหตุ ได้รับรายงานว่ามีการดําเนินงานอย่างเต็มที่ ซึ่งพี่น้องประชาชนต้องช่วยกันแจ้งข้อมูลมายังกระทรวงมหาดไทย หากพื้นที่ใดยังคงมีน้ําท่วมขังเเละยังไม่ได้รับการช่วยเหลือขอให้เร่งเเจ้งข้อมูลมายัง สายด่วนนิรภัย 1784 หรือที่ Line Official Account ปภ.รับเเจ้งเหตุ หรือช่องทางของศูนย์ดํารงธรรม กระทรวงมหาดไทยที่ สายด่วน 1567
#มหาดไทยสร้างสุขบําบัดทุกข์ปวงประชา
#กระทรวงมหาดไทย #สํานักงานปลัดกระทรวงมหาดไทย
#130ปีกระทรวงมหาดไทย_บําบัดทุกข์บํารุงสุข
#SDGsforAll #ChangeforGood